
Parlamentul  României

Camera  Deputaţilor
Comisia pentru sănătate şi familie
                Nr. 28/ 94 / 22 mai 2012                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (Plx 577/2010). Propunerea legislativă a fost respinsă de Senat în şedinţa din 11 octombrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.Plx 577 din 9 noiembrie 2010, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 400/9 aprilie 2010, punctul de vedere al Guvernului nr.1583/DPSG din 21.06.2010, avizul Comisiei juridice, de disciplină şi imunităţi nr. Plx 577/2010 din 16 noiembrie 2010, avizul Comisiei pentru administraţie, amenajarea teritoriului şi echilibru ecologic nr.26/1688 din 24 noiembrie 2010 şi punctul de vedere al Ministerului Sănătăţii nr. Cv299 din 21.05.2012.
În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

Rodica Nassar

Parlamentul  României

Camera  Deputaţilor
Comisia pentru sănătate  şi familie
                Nr. 28/ 94 / 22 mai 2012        
R A P O R T
asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (Plx 577/2010)

 1. Cu adresa nr. Plx 577 din 9 noiembrie 2010 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea propunerii legislative pentru modificarea şi completarea Legii nr.95/2006 privind reforma în domeniul sănătăţii (Plx 577/2010), respinsă de Senat în şedinţa din 11 octombrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.PLx 577 din 9 noiembrie 2010, Camera Deputaţilor fiind Cameră decizională.
La întocmirea raportului, comisia a avut în vedere avizul Consiliului Legislativ nr. 400/9 aprilie 2010, punctul de vedere al Guvernului nr.1583/DPSG din 21.06.2010, avizul Comisiei juridice, de disciplină şi imunităţi nr. Plx 577/2010 din 16 noiembrie 2010, avizul Comisiei pentru administraţie, amenajarea teritoriului şi echilibru ecologic nr.26/1688 din 24 noiembrie 2010 şi punctul de vedere al Ministerului Sănătăţii nr. Cv299 din 21.05.2012.

 2. În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată. Prin propunerea legislativă se intenţionează completarea Legii nr.95/2006 privind reforma în domeniul sănătăţii în sensul înfiinţării în municipii de substaţii de ambulanţă în funcţie de numărul de solicitări şi distribuţia zonală a unităţilor sanitare. Se propune această soluţie în vederea scăderii timpilor de intervenţie şi cuprinderea eficientă a populaţiei deservite.
3. Comisia pentru sănătate şi familie a dezbătut propunerea legislativă menţionată în şedinţa din 21 mai 2012. La şedinţa comisiei au participat 12 deputaţi din cei 17 membri ai comisiei. În cadrul dezbaterilor s-a constatat că în baza dispoziţiilor Legii nr.95/2006 privind reforma în domeniul sănătăţii organizarea de substaţii de ambulanţă este posibilă şi nu există nici-un impediment din punct de vedere legislativ. Raportul comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 577/2010).


PREŞEDINTE,

Rodica Nassar

Întocmit,

Danciu Florin – consilier parlamentar
Cristina Bologan – consultant parlamentar

